CELEX: 52010PC0394
Language: sl
Date: 2010-07-26
Title: Predlog SKLEP SVETA o zaključku postopka posvetovanj z Republiko Niger po členu 96 revidiranega Sporazuma iz Cotonouja

|

52010PC0394

Predlog SKLEP SVETA o zaključku postopka posvetovanj z Republiko Niger po členu 96 revidiranega Sporazuma iz Cotonouja  /* KOM/2010/0394 končno - NLE 2010/0211 */  

	[pic] | EVROPSKA KOMISIJA |Bruselj, 26.7.2010COM(2010)394 konč.2010/0211 (NLE)PredlogSKLEP SVETAz dne […]o zaključku postopka posvetovanj z Republiko Niger po členu 96 revidiranega Sporazuma iz CotonoujaOBRAZLOŽITVENI MEMORANDUMEvropska unija je 3. novembra 2009, po tem, ko se je predsednik Tandja odločil, da svoj predsedniški mandat podaljša po 22. decembru, organe Republike Niger v pismu povabila, da se udeležijo posvetovanj v skladu s členom 96 Sporazuma iz Cotonouja. Ta posvetovanja so potekala 8. decembra 2009 v Bruslju. V sklepih tega srečanja je navedeno, da so posvetovanja odprt proces z možnostjo novega srečanja.18. februarja 2010 je z vojaškim državnim udarom prišel na oblast Vrhovni svet za ponovno vzpostavitev demokracije, njegov poveljnik voda Djibo Salou pa je bil imenovan za predsednika Nigra. EU je 19. februarja obsodila ta državni udar, zaradi njega pa so bila tudi prekinjena posvetovanja v skladu s členom 96. Raziskovalna misija, ki je potekala 18. in 19. aprila, je potrdila, da je prehod v demokracijo na splošno potekal v skladu z napovedmi ter na vključujoč in zelo strukturiran način. Glavne stopnje tega prehoda so:-  ustanovitev in začetek delovanja (7. april) Nacionalnega posvetovalnega odbora s 131 člani, od katerih jih 20 pripada političnima stranema;-  ustanovitev Odbora za temeljna besedila, ki je začel delovati 22. aprila, zadolženega za pripravo osnutkov naslednjih besedil v roku 45 dni: ustave, volilnega zakonika, statuta političnih strank, statuta opozicije in zakona o dostopu do informacij javnega značaja;-  začetek delovanja Ustavnega sveta za prehod v demokracijo 21. aprila;-  sprejetje odloka o ustanovitvi nacionalnega opazovalnega centra za komunikacijo, zadolženega za zagotavljanje prostega dostopa do informacij, zlasti enakovrednega dostopa do informacij za vse med volilno kampanjo.Po tej raziskovalni misiji je bila nova oblast v Nigru z verbalno noto z dne 5. maja 2010 povabljena v Bruselj na nov krog posvetovanj, ki so potekala 26. maja 2010.Uvodni sestanek posvetovanj je potekal v Bruslju 26. maja 2010. Na njem so se sestali evropski predstavniki, ki sta jih zastopala predsedstvo Sveta in Komisija, nigrski predstavniki, ki so jih zastopali ministrski predsednik Mahamadou Danda, člani vlade, člani Vrhovnega sveta za ponovno vzpostavitev demokracije ter predstavniki držav AKP, vključno s prijateljskimi državami Nigra. Kot opazovalki sta se posvetovanj udeležili tudi Gospodarska skupnost zahodnoafriških držav (ECOWAS) in Afriška unija (AU).Med tem sestankom so bili udeležencem pojasnjeni predlogi nigrskih predstavnikov za prehod v ponovno ustavno ureditev ter vzpostavitev demokratične vlade, izvoljene na svobodnih in preglednih parlamentarnih in predsedniških volitvah. Če povzamemo, v predlogih so si prizadevali predvsem za (podrobnosti so navedene v osnutku pisma, priloženega temu sklepu):-  sprejetje temeljnih besedil s strani Vrhovnega sveta za ponovno vzpostavitev demokracije;-  organizacijo ustavnega referenduma na tej podlagi;-  organizacijo lokalnih parlamentarnih in predsedniških volitev do marca 2011;-  dekriminalizacijo kršitev svobode tiska, zagotovitev neodvisnosti regulativnih organov in dostopa do informacij;-  zavezanost dobremu gospodarskemu in finančnemu upravljanju med prehodom.Evropska unija se je po členu 96(2)(c) Sporazuma iz Cotonouja odločila, da bo za prehod v ponovno ustavno ureditev ter vzpostavitev demokratične vlade, izvoljene na svobodnih in preglednih parlamentarnih in predsedniških volitvah, na podlagi ugotovljenega napredka v zvezi s prehodom v demokracijo sprejela ustrezne ukrepe za postopno obnovitev sodelovanja, ki bodo spremljali ta prehod (podrobnosti v osnutku priloženega pisma).Glede na zgoraj navedeno in v skladu s členoma 9 in 96 revidiranega Sporazuma iz Cotonouja Komisija Svetu predlaga, naj zaključi začeta posvetovanja z Republiko Niger ter sprejme priloženi sklep.2010/0211 (NLE)PredlogSKLEP SVETAz dne […]o zaključku postopka posvetovanj z Republiko Niger po členu 96 revidiranega Sporazuma iz CotonoujaSVET EVROPSKE UNIJE JE –ob upoštevanju Pogodbe o delovanju Evropske unije,ob upoštevanju sporazuma o partnerstvu med afriškimi, karibskimi in pacifiškimi državami ter Evropsko skupnostjo, podpisanega 23. junija 2000[1] in revidiranega v Bruslju 25. junija 2005[2], ter zlasti člena 96 Sporazuma,ob upoštevanju notranjega sporazuma o ukrepih, ki jih je treba sprejeti, in postopkih, ki jih je treba uporabljati, za Partnerski sporazum AKP–ES[3], ter zlasti člena 3 Sporazuma,ob upoštevanju predloga Komisije,ob upoštevanju naslednjega:(1) Kršeni so bili bistveni deli člena 9 Sporazuma iz Cotonouja.(2) V skladu s členom 96 Sporazuma iz Cotonouja so se posvetovanja z državami AKP in Republiko Niger začela 8. decembra 2009 in 26. maja 2010. V drugem krogu posvetovanj so predstavniki prehodne vlade predstavili zadovoljive predloge in zaveze –SPREJEL NASLEDNJI SKLEP:Člen 1Posvetovanja z Republiko Niger v skladu s členom 96 Sporazuma iz Cotonouja so zaključena.Člen 2Ukrepi, določeni v pismu iz Priloge, se sprejmejo kot ustrezni ukrepi v okviru člena 96(2)(c) Sporazuma iz Cotonouja.Člen 3Ta sklep začne veljati z dnem sprejetja. Objavi se v Uradnem listu Evropske unije .Sklep bo veljal 12 mesecev. Redno se bo pregledoval vsaj vsakih šest mesecev na podlagi misij spremljanja, ki jih bo izvajala Evropska unija.V Bruslju, […]Za SvetPredsednikPRILOGA Osnutek pismaSpoštovani predsednik Vrhovnega sveta za ponovno vzpostavitev demokracije,spoštovani ministrski predsednik,po mnenju Evropske unije sta politična kriza, do katere je v vaši državi prišlo leta 2009, in državni udar, ki je potekal 18. februarja 2010, huda kršitev bistvenih elementov člena 9 Sporazuma iz Cotonouja. Zato je v izjavi predsedstva z dne... Evropska unija ta udar ostro obsodila, saj je v nasprotju z osnovnimi načeli demokracije. Nigrske organe je povabila, naj se udeležijo posvetovanj v skladu s členom 96 Sporazuma iz Cotonouja v Bruslju. Vzpostavila je torej politični dialog z organi na oblasti, da se proučijo razmere in možne rešitve. Prvi krog posvetovanj se je začel 8. decembra 2009, drugi pa 26. maja 2010. Po drugem srečanju so predstavniki EU izrazili pripravljenost, da Svetu EU predlagajo ustrezne ukrepe v podporo prehodu Nigra v ponovno ustavno ureditev, kot jo napovedujejo nigrski organi.Na sestanku 26. maja 2010 so stranke razpravljale o tem, kako organizirati prehod k ponovni ustavni ureditvi ter vzpostavitvi demokratičnega režima po svobodnih in preglednih volitvah. Predstavniki Nigra so predložili tudi memorandum, v katerem so predstavljene faze in pereča vprašanja prehoda. EU se je seznanila z namenom organov Nigra, da:-  vzpostavijo pluralne institucije za prehod, v katerih bodo zastopane vse politične strani v Nigru;-  sprejmejo volilni zakonik, ki bo sprejemljiv za vse;-  vzpostavijo neodvisno nacionalno volilno komisijo.EU prav tako izraža zadovoljstvo nad sprejetjem načrta za vzpostavitev novega ustavnega okvira in novih demokratično voljenih organov z določenim številom volilnih rokov. Prav tako se je seznanila z zavezanostjo članov Vrhovnega sveta za ponovno vzpostavitev demokracije in civilne vlade, ki je prišla na oblast februarja, usmerjanju prehoda ter z njuno odločenostjo, da ne bosta sodelovala na volitvah in bosta ob koncu obdobja prehoda, predvidoma marca 2011, oblast prepustila izvoljenim državljanom.Evropska unija se je med temi izmenjavami seznanila s predlogi nigrskih predstavnikov, zlasti naslednjimi zavezami, ki se ji zdijo še posebej pomembne:1. sprejetje temeljnih besedil s strani Vrhovnega sveta za ponovno vzpostavitev demokracije;2 organizacija ustavnega referenduma na tej podlagi;3 organizacija lokalnih parlamentarnih in predsedniških volitev do marca 2011;4 spoštovanje temeljnih pravic in državljanskih svoboščin, vključno s svobodo delovanja političnih strank;5 dekriminalizacija kršitev svobode tiska, zagotovitev neodvisnosti regulativnih organov in dostopom do informacij;6. zavezanost dobremu gospodarskemu in finančnemu upravljanju med prehodom.Evropska unija na splošno ocenjuje zaveze nigrske strani kot spodbudne. Zato se je odločila, da bo v skladu s členom 96(2)(c) Sporazuma iz Cotonouja sprejela ustrezne ukrepe , navedene v spodnji preglednici, za postopno obnovitev sodelovanja, ki bodo spremljali prehod v demokracijo.Zlasti bo tudi v prihodnje financirala ukrepe za nujno humanitarno pomoč, s katerimi bo nudila neposredno podporo ljudem ter pomagala pri političnem prehodu in izhodu iz krize. V zvezi s tem je treba opozoriti, da bo mogoče potrebna dodatna podpora za pripravo parlamentarnih in predsedniških volitev.Vendar si Evropska komisija pridržuje pravico, da po potrebi ponovno prevzame funkcijo nacionalnega odredbodajalca Evropskega razvojnega sklada (ERS).Kot del postopka po členu 96 Sporazuma iz Cotonouja bo Evropska unija v obdobju 12 mesecev še naprej skrbno spremljala razmere v Nigru. V tem obdobju bo v okviru člena 8 Sporazuma iz Cotonouja potekal okrepljen dialog z vlado Nigra, ki bo spremljal proces prehoda v demokracijo, EU pa bo redno proučevala razmere. Prva misija spremljanja se bo začela prej kot v šestih mesecih.Evropska unija si pridržuje pravico, da glede na napredek pri uresničevanju zavez prilagodi „ustrezne ukrepe“.Evropska unija želi v okviru člena 8 Sporazuma iz Cotonouja nadaljevati reden politični dialog tudi z novoizvoljeno vlado, zlasti kar zadeva reforme na področju političnega, pravosodnega in gospodarskega upravljanja ter reform varnostnega sektorja.S spoštovanjem,Za Svet Za KomisijoPriloga: seznam zavez Zaveze partneric: |Niger | EU |Trenutno stanje | Evropska unija bo tudi v prihodnje financirala ukrepe za nujno humanitarno pomoč, s katerimi bo nudila neposredno podporo ljudem ter pomagala pri političnem prehodu in izhodu iz krize. |Sprejetje volilnega zakonika, ki bo sprejemljiv za vse (s pozitivnim mnenjem Nacionalnega posvetovalnega odbora) Vzpostavitev neodvisne nacionalne volilne komisije, katere sestava bo določena s soglasjem (s pozitivnim mnenjem Nacionalnega posvetovalnega odbora) | Oživitev projekta krepitve demokracije, zlasti njegovega dela, ki zadeva podporo volitvam, ki se bo podaljšal do naslednjih volitev. Uporablja se sporazum o financiranju. Obravnava zahteve organov za povečanje sredstev, ki so v sporazumu o financiranju predvidena za podporo volitvam. Obnovitev institucionalne podpore reformam na področju upravljanja javnih financ, med drugim podpore Računskemu sodišču, da se ohrani upravičenost do proračunske podpore. Obnovitev programa pomoči sodstvu in pravni državi (PAJED). |Sprejetje predlaganih temeljnih besedil s strani Vrhovnega sveta za ponovno vzpostavitev demokracije (s pozitivnim mnenjem Nacionalnega posvetovalnega odbora). Objava volilnih seznamov (zaradi posodobitve volilnega imenika) Dekriminalizacija kršitev svobode tiska | Ponovna uvedba postopka za pridobitev dovoljenja za projekte v podporo trgovini in nacionalnim statističnim sistemom. Oživitev procesa presoje okvirnega nacionalnega programa 10. ERS (sodstvo, decentralizacija, razvoj podeželja, itd.) ter začetek potrebnih študij. Ohranjanje preostalih sredstev iz sporazuma o financiranju za proračunsko podporo 9. ERS. Začetek študije za opredelitev ukrepov za podporo stabilizaciji razmer na severu države. Začetek podpore strategiji razvoja podeželja (10. ERS). Obnovitev programa podpore razvoju rudarskega sektorja. |Izvedba ustavnega referenduma v zadovoljivih pogojih | Postopno izplačilo proračunskih podpor (9. in 10. ERS). Obnovitev razpisnega postopka za vzdrževanje cest (10. ERS). Obnovitev razpisnega postopka za razširitev bolnišnice v Arlitu (program za rudarski sektor). |Izvedba parlamentarnih volitev in prvega kroga predsedniških volitev v zadovoljivih pogojih Izvedba (po potrebi) drugega kroga predsedniških volitev v zadovoljivih pogojih Začetek delovanja nove državne skupščine Inavguracija predsednika republike | Nadaljnje izplačevanje že dodeljenih proračunskih podpor. Podpis sporazuma o financiranju za projekte v podporo trgovini in nacionalnim statističnim sistemom. Oživitev vseh dejavnosti sodelovanja. |-  [1] UL L 317, 15.12.2000, str. 3.[2] UL L 287, 28.10.2005, str. 4.[3] UL L 317, 15.12.2000, str. 376, kakor je bil spremenjen v UL L 247, 9.9.2006, str. 48.